Bára Gísladóttir og Skúli Sverrisson hófu samstarf sitt árið 2017 og hafa síðan skapað aragrúa tónsmíða sem gefnar verða út á fjórföldum vínyl síðar á þessu ári . Á Myrkum músíkdögum munu þau frumflytja brot af spunatónsmíðum sínum fyrir raf - og kontrabassa . Skúli Sverrisson er tónskáld og bassaleikari . Hann nam bassaleik í Berklee í Boston en flutti síðar til New York þar sem hann vann um árabil áður en hann sneri aftur til Íslands og stofnaði ásamt fleirum Mengi , sem hefur síðan þá gilt lykilhlutverki í íslensku menningarlífi . Skúli hefur komið að útgáfu ótal hljómplatna ásamt því að semja tónlist fyrir kvikmyndir , sviðslistir og innsetningar . Þá hefur hann komið víða að sem flytjandi en er þá kannski þekktastur fyrir samstarf sitt með Laurie Anderson , Lou Reed , Ryuichi Sakamoto , Jóhanni Jóhannssyni , Blonde Redhead , Bill Frisell og Anthony Burr , svo fáeinir séu nefndir . Bára Gísladóttir er tónskáld og kontrabassaleikari , búsett í Kaupmannahöfn . Tónlist hennar hefur verið leikin víða af sveitum á borð við Ensemble Adapter , Ensemble InterContemporain , Ensemble recherche , hr-Sinfonieorchester , Nordic Affect , Riot Ensemble , Sinfóníuhljómsveit Danmerkur , Sinfóníuhljómsveit Íslands og Útvarpssinfóníuhljómsveit Póllands .